«Бжыгъэм» дыхуэкIуэну дыхьэзыр?
УФ-м ФедерацэмкIэ и Советым Правительствэм, абыкIи зэфIэмыкIынумэ-Президентым зыхуигъэзэнущ илъэсыщIэм щыщIэдзауэ аналог ТВ щымыIэжыну зэрыжаIэм теухуауэ.
Урысейм ЗэпыщIэныгъэмкIэ и министерствэм къызэритымкIэ, 2019 гъэм ди къэралыр хуэкIуэнущ бжыгъэм и Iэмалым: цIыхухэм телеканал 20-рэ радиокана-ли 3-рэ уасэ щIамыту къаIэрыхьэнущ. А псор хъарзынэт, ауэ аналог телевиденэр илъэсыщIэ махуэхэм яужькIэ паупщIынущи, цIыху мини 100-м нэхърэ нэхъ ма-щIэ зыщыпсэу къалэхэр (къуажэхэм я гугъу тщIыххэркъым) телевизорыншэу къэнэнущ.
«Бжыгъэм» къыдэкIуэнкIэ хъуну гугъуехьхэм иджыблагъэ щытепсэлъыхьащ ФедерацэмкIэ Советым. Абы зэ- рыщыжаIамкIэ, «УФ-м 2009 — 2018 гъэхэм теленэтыным зыщегъэужьын» программэр ягъэзэщIащи, федеральнэ бюджетым къыхэкIыу аналог телевиденэм ахъшэ трагъэкIуэдэжынукъым икIи 2019 гъэм щIышылэм и 10-м ар паупщIынущ. ИкIэщIыпIэкIэ зэфIахын хуей IуэхуитI къыздишащ а Iэ-малыщIэм: япэрауэ, бжыгъэ эфир нэтыным пымыщIауэ унагъуэ мин 800 къэнэнущ (Урысей Федерацэм щыпсэум и процент 1,4-рэ); етIуанэрауэ, форматыр зэрахъуэжыр зэранышхуэ яхуэхъунущ щIыналъэ телеканалхэм, Урысейм апхуэдэу иIэщ 70. Ана-лог теленэтыныр паупщIмэ, щIыпIэ телевиденэхэр лэжьэжыфынукъым.
ФедерацэмкIэ Советым и УнафэщI Матвиенкэ Валентинэ жи-Iащ депутатхэри щIыналъэм я унафэщIхэри мы Iуэхум зэригъэгузавэр. «Мыбы цIыхухэр игъэгубжьынущ. Iуэхур зы-гуэрурэ зэгъэзэхуэн хуейщ», — жиIащ Матвиенкэ.
Абы сенаторхэм уна-фэ яхуищIащ Правительствэм зэрызыхуагъэзэну тхыгъэр ягъэхьэзырыну. «СызэреплъымкIэ, УФ-м и хэгъэгухэм хабзэкIэ щIэгъэбыдауэ Iэмал еттын хуейщ бжыгъэ къэгъэлъэгъуэкIэм тет телевизорыщIэ къэзымыщэхуфыну унагъуэшхуэхэмрэ зи ныбжь хэкIуэтахэмрэ зэрадэIэпыкъун ахъшэ я бюджетхэм хагъэхьэ-ным теухуауэ», — къыхигъэщащ УнафэщIым.
Фигу къэдгъэкIыжынщи, фи телевизорым «А» хьэрфыр каналым и логотипым бгъурыту тетмэ, ар «аналог» жыхуаIэм хуэдэу аращи, фыкIэлъыплъ щIэн хуейм теухуауэ къат хъыбархэм.
